Stanovisko Európskeho výboru regiónov — Balík predpisov o verejnom obstarávaní

(2018/C 387/07)

Spravodajca: Adrian Ovidiu TEBAN (RO/EĽS), primátor mesta Cugir Referenčné dokumenty: Oznámenie na tému Za fungujúce a prínosné verejné obstarávanie v Európe [COM(2017) 572 final] Oznámenie na tému Napomáhanie investovaniu prostredníctvom dobrovoľného ex ante posúdenia aspektov týkajúcich sa verejného obstarávania v súvislosti s veľkými projektmi v oblasti infraštruktúry [COM(2017) 573 final] Odporúčanie Komisie k profesionalizácii verejného obstarávania C(2017) 6654 final

I. VŠEOBECNÉ PRIPOMIENKY

EURÓPSKY VÝBOR REGIÓNOV

1. konštatuje, že smernice z roku 2014 o verejnom obstarávaní boli v mnohých členských štátoch transponované len nedávno a orgány a hospodárske subjekty sa im ešte prispôsobujú prostredníctvom postupov odbornej prípravy a poradenstva. V tejto súvislosti poukazuje na to, že zároveň je potrebné dosiahnuť ďalší pokrok v oblasti elektronického verejného obstarávania;

2. žiada, aby Komisia v každom členskom štáte vykonala do troch rokov od dátumu transpozície dôsledné posúdenie spôsobu, na základe ktorého boli pravidlá EÚ o verejnom obstarávaní transponované do štátnej legislatívy, a aby posúdila spôsob, akým sa uplatňujú, pričom odporúča uplatniť viacúrovňový prístup. Domnieva sa, že toto posúdenie uplatňovania pravidiel musí klásť dôraz na spôsob, ako sú tieto pravidlá uplatňované na miestnej a regionálnej úrovni, keďže orgány na vnútroštátnej úrovni majú veľký význam v oblasti verejného obstarávania a sú hlavnými partnermi vo fáze implementácie, a taktiež je dôležité odhadnúť vplyv nových pravidiel, pokiaľ ide o zjednodušenie alebo komplikáciu predpisov v tejto oblasti náležitým transponovaním smerníc, uľahčenie prístupu pre malé a stredné podniky (MSP) pri výzvach na účasť vo výberovom konaní, resp. treba zistiť, či došlo k obmedzeniu byrokratických prekážok a či sa zvýšil stupeň využívania strategického obstarávania. Takisto by sa malo posúdiť, či prispeli – a v akom rozsahu – k zvýšeniu efektívnosti verejných výdavkov a zlepšeniu zamestnanosti. V nadväznosti na diskusie v pracovnej skupine o subsidiarite je VR pripravený spolupracovať s ostatnými inštitúciami EÚ pri zabezpečovaní lepšej spätnej väzby o vykonávaní politiky EÚ na miestnej a regionálnej úrovni s cieľom zabezpečiť, aby právne predpisy EÚ lepšie slúžili občanom;

3. sa domnieva, že strategické obstarávanie, ktoré bolo zavedené na základe reformy v roku 2014, skomplikovalo postupy verejného obstarávania a aktéri zodpovední za verejné obstarávanie budú pravdepodobne musieť absolvovať dodatočnú odbornú prípravu, aby sa zabránilo neistote, pokiaľ ide zákonnosť doplňujúcich kritérií na podporu cieľov v inovačnej, sociálnej alebo environmentálnej oblasti. Zdôrazňuje, že každú novú iniciatívu Komisie v oblasti verejného obstarávania treba pozorne posúdiť z toho hľadiska, aby sa zohľadnili miestne okolnosti a zabránilo sa nárastu administratívnej záťaže pre obstarávateľské orgány;

4. vyjadruje najmä poľutovanie nad tým, že pravidlá poskytovania štátnej pomoci, ako aj európske účtovné pravidlá, ako je napríklad predpis ESA 2010 a prax Komisie vyvíjajú de facto tlak na to, aby sa využívalo verejné obstarávanie ako „ľahší“ spôsob, ako rešpektovať pravidlá hospodárskej súťaže EÚ a vyhnúť sa výzvam spojeným s „nadmernou kompenzáciou“. V dôsledku toho dochádza k obmedzeniu slobody členských štátov, aby si mohli sami organizovať verejné služby najmä v sociálnej oblasti, čo je v rozpore s článkom 14. ZFEÚ. Okrem toho opakovane pripomína, že v súvislosti so štátnou pomocou neexistuje žiadny ekvivalent pre „výnimku in house“, ktorú stanovujú pravidlá verejného obstarávania, čo vyvoláva ďalšie tlaky, neistotu, narúša riadenie a v konečnom dôsledku zhoršuje plnenie rozpočtu;

5. Quality of Public Administration: A Toolbox for Practitioners (Kvalita verejnej správy – príručka pre odborníkov z praxe), vydanie z roku 2017 povinné vykonať strategické obstarávanie s cieľom preukázať lepšie spoločenské výsledky vrátane aspektov udržateľnosti a inovácie a tak, aby základným imperatívom v oblasti verejného poriadku pre verejné správy bola interakcia so zmluvnými stranami; vyjadruje znepokojenie v súvislosti s tým, že v dokumente s názvom(Kvalita verejnej správy – príručka pre odborníkov z praxe), ( 1 ) , ktorý vypracovala Komisia, sa uvádza, že verejné správy sú takmervykonať strategické obstarávanie s cieľom preukázať lepšie spoločenské výsledky vrátane aspektov udržateľnosti a inovácie a tak, aby základným imperatívom v oblasti verejného poriadku pre verejné správy bola interakcia so zmluvnými stranami;

6. by v tejto súvislosti chcel poukázať na to, že zohľadnenie ekologických, sociálnych a inovačných kritérií v reforme z roku 2014 treba ponechať na príslušné orgány verejnej správy v súlade so zásadou miestnej autonómie v rámci organizovania služieb vo verejnom záujme a zohľadniť pritom, okrem iného, kritériá vhodnosti a vyváženú analýzu nákladov a investícií;

7. zdôrazňuje, že využívaním svojej kúpnej sily na obstarávanie ekologického tovaru, služieb a prác môžu európske verejné orgány významne prispieť k udržateľnej spotrebe a výrobe, k hospodárstvu, ktoré efektívnejšie využíva zdroje, a tým k realizácii cieľov udržateľného rozvoja prostredníctvom dobrovoľného nástroja zeleného verejného obstarávania. Víta v tejto súvislosti, že Európska komisia zverejnila v októbri 2017 brožúru o verejnom obstarávaní pre obehové hospodárstvo ( 2 )

8. zdôrazňuje, že orgánom verejnej správy bolo priznané právo priamo poskytovať a organizovať služby, pričom koncepcie „in-house“ a „spolupráca medzi orgánmi verejnej moci“ boli vymedzené v reforme z roku 2014. Verejné obstarávanie je teda len jedným z mnohých alternatívnych spôsobov poskytovania verejných služieb, pričom na spôsob ich riadenia by sa nemali vzťahovať žiadne obmedzenia;

9. vyzýva Komisiu, aby urýchlene dokončila usmernenia k verejnému obstarávaniu inovácií a príručku o sociálne zodpovednom verejnom obstarávaní s cieľom uľahčiť vykonávanie príslušných právnych ustanovení v členských štátoch a najmä použitie ekonomicky najvýhodnejšej ponuky ako hlavného kritéria na vyhodnotenie ponúk. V tejto súvislosti vyzýva Komisiu, aby objasnila, že to neznamená najnižšiu cenu;

II. POLITICKÉ ODPORÚČANIA

Oznámenie – Za fungujúce a prínosné verejné obstarávanie v Európe

10. podporuje myšlienku, že efektívne riadenie verejného obstarávania je integrálnou súčasťou kvalitnej verejnej správy v celej EÚ, keďže ide o skutočne prierezovú funkciu, ktorá sa týka prakticky každého orgánu verejnej správy počnúc federálnymi ministerstvami až po miestne verejné služby, so širokospektrálnym charakterom, pokiaľ ide o kvalitu riadenia ( 3 ) . Verejné obstarávanie by preto malo byť začlenené do programu EÚ týkajúceho sa lepšej právnej regulácie;

11. konštatuje, že o balíku sa vedú diskusie pred skončením termínov na postupné zavedenie nových pravidiel v oblasti obstarávania v súvislosti s využívaním digitálnych nástrojov do októbra 2018. Preto treba počkať, či nové pravidlá v oblasti elektronického obstarávania splnia plánované ciele a či bude potrebné ďalšie dolaďovanie v oblasti regulácie;

12. sa domnieva, že súčasná legislatíva o verejnom obstarávaní kladie taký silný dôraz na zabezpečenie transparentnosti a strategické využívanie verejného obstarávania a že sa tým oslabuje efektívnosť postupu. Preto najmä menšie miestne a regionálne orgány verejné obstarávanie nadmerne zaťažuje, pretože sa obávajú procedurálnych chýb alebo sa zdráhajú meniť tradičné formy verejného obstarávania, resp. rozvíjať inovatívne verejné obstarávanie, a preto by bolo potrebné vypracovať štandardizované dokumenty na účely obstarávania;

13. zdôrazňuje, že v dôsledku zložitých postupov, ako aj chýbajúcich štandardizovaných dokumentov sa zvýšili administratívne náklady na verejné obstarávanie (pre zadávateľov, ako aj príjemcov zákaziek) a skutočnosť, že rozhodnutia v oblasti obstarávania sa dajú relatívne ľahko napadnúť na odvolacom súde, viedla k nárastu počtu súdnych prípadov a mnohým súdnym sporom. Transponovaním cieľov smerníc do právnych predpisov členských štátov by sa nemala zvyšovať zložitosť právnej úpravy, ani by sa nemala lineárne rozširovať pod stanovené limity, ako sa stalo v prípade niektorých členských štátov. Ešte vyšší počet sťažností uchádzačov na základe smernice o opravných prostriedkoch poukazuje na to, že Komisia a členské štáty musia prijať rozhodné opatrenia s cieľom zabrániť uchádzačom zneužívať práva, ktoré sú im zaručené na základe tejto smernice;

14. konštatuje tiež, že verejné obstarávanie v oblasti inovácie vyvoláva dodatočné problémy v súvislosti s riadením a koherentnosťou, pokiaľ ide o primárne ciele verejného obstarávania a politický cieľ, resp. nástroj inovácie. Na inováciu v oblasti verejného obstarávania sú tiež potrebné lepšie koncepčné, operačné a manažérske schopnosti, ako aj štandardizované dokumenty s cieľom viesť multilaterálne rokovania týkajúce sa zložitých projektov;

15. Prekážky investovania na miestnej a regionálnej úrovni sa poukazuje na to, že pravidlá verejného obstarávania predstavujú pre mestá a regióny zásadnú výzvu vo vzťahu k investíciám, a to najmä z dôvodu zložitosti, rozdielov pri špecifikácii pravidiel alebo neefektívnosti pri verejnom obstarávaní a nadmernej dĺžky trvania a neistoty, pokiaľ ide o súdne konanie v tejto súvislosti konštatuje, že z jeho analýzy týkajúcej sa európskeho semestra vyplýva, že verejné obstarávanie je častou prekážkou pre investície ( 4 ) . V jeho štúdii na témusa poukazuje na to, že pravidlá verejného obstarávania predstavujú pre mestá a regióny zásadnú výzvu vo vzťahu k investíciám, a to najmä z dôvodu zložitosti, rozdielov pri špecifikácii pravidiel alebo neefektívnosti pri verejnom obstarávaní a nadmernej dĺžky trvania a neistoty, pokiaľ ide o súdne konanie ( 5 )

16. sa nazdáva, že tvrdenie uvedené v oznámení, podľa ktorého v 55 % výziev na predloženie ponuky sa zákazka prideľuje na základe najnižšej ceny, je chybné, keďže vďaka reforme z roku 2014 je možné zohľadniť strategické kritériá obstarávania v oveľa rozsiahlejšej miere, pričom nový legislatívny rámec bol do legislatívy členských štátov transponovaný až v roku 2016. Toto obdobie ešte neumožňuje vykonať komplexné hodnotenie vplyvu nového rámca. Výbor by chcel doplniť, že zadanie zákazky výlučne na základe najnižšej ceny neznamená, že v rámci danej verejnej súťaže neboli zohľadnené aj sociálne alebo environmentálne ciele: príslušné špecifikácie môžu naopak v skutočnosti znamenať strategické kritériá, napr. ak sa v plnej miere zohľadnia určité kritéria v spojitosti so životným prostredím alebo energetikou. V takýchto prípadoch bola zákazka zadaná na základe najnižšej ceny, pričom boli v plnej miere zohľadnené všetky strategické kritériá v súlade s pravidlami EÚ;

17. Strategické využívanie verejného obstarávania na podporu ekologickej, sociálnej a inovačnej politiky miestne a regionálne orgány využívajú celý rad postupov strategického obstarávania (napr. Španielsko), na ktorý nadväzujú verejnoprávne subjekty, ako napr. školy, univerzity a verejné nemocnice; v tejto súvislosti odkazuje na štúdiu Generálneho riaditeľstva pre vnútorný trh, priemysel, podnikanie a MSP na tému ( 6 ) , v ktorej sa vyzdvihuje, že(napr. Španielsko), na ktorý nadväzujú verejnoprávne subjekty, ako napr. školy, univerzity a verejné nemocnice;

18. podčiarkuje, že v čase, keď boli prijaté nové smernice o verejnom obstarávaní, podpora MSP sa zdôrazňovala ako jeden z piatich základných bodov reformy verejného obstarávania. Napriek tomu vo víťaznej štúdii z roku 2016, ktorá získala cenu VR Podnikateľský región roka, sa poukazuje na to, že stupeň zjednodušenia ešte nepostačuje na to, aby sa zlepšil prístup MSP k zákazkám ( 7 ) . Konštatuje, že verejné obstarávanie má mimoriadny význam pre MSP a ich záujmy by mali byť stredobodom politiky verejného obstarávania a jej vykonávania;

19. Podpora rastu a súdržnosti v pohraničných regiónoch EÚ v súvislosti s cezhraničnými nákupmi zdôrazňuje, že v oznámení Komisie s názvom ( 8 ) , ktoré bolo prijaté 20. septembra 2017, sa poukazuje na to, že hlavnou príčinou ťažkostí na hraniciach je rozmanitosť právnych predpisov v rámci štátnych právnych a administratívnych systémov. Normy stanovené v práve Únie sa v jednotlivých členských štátoch často neuplatňujú rovnako dôsledne. To následne znamená, že ak sa stretnú dva rozdielne systémy pozdĺž vnútorných hraníc, môžu nastať komplikácie – a niekedy aj právna neistota, čo spôsobuje dodatočné náklady;

20. preto opakovane zdôrazňuje svoje hlboké presvedčenie, že v tomto štádiu musí Komisia dbať najmä na vykonávanie smerníc z roku 2014, pretože napriek právnemu rámcu EÚ, členské štáty majú určitú flexibilitu a voľnosť, pokiaľ ide o spôsob transponovania legislatívy EÚ do ich systémov a v dôsledku toho by sa napríklad mohol obmedziť prístup MSP k verejným zákazkám alebo by sa mohlo brániť cezhraničným nákupom;

21. sa domnieva, že iniciatíva zameraná na zvyšovanie transparentnosti, integrity a kvality údajov a konkrétne doplňujúca iniciatíva na podporu zavedenia registra zmlúv, ktoré môžu byť prístupné pre verejnosť , majú zásadný význam. Komisia však musí orgánom poskytnúť pomoc nielen prostredníctvom šírenia praktických príkladov a najlepších postupov, ale hlavne prijatím štandardizovaných dokumentov, formulárov a súťažných podkladov, ako sa už stalo v prípade prijatia jednotného európskeho dokumentu pre obstarávanie, ktoré by pomohli splniť kritériá transparentnosti bez toho, aby sa uľahčila kolúzia v dôsledku šírenia informácií, ktoré presahujú rámec zákonných požiadaviek;

22. takisto podporuje vykonávanie doplňujúcej iniciatívy Komisie zameranej na poskytnutie usmernení k uplatňovaniu nových ustanovení o integrite v praxi a k dôvodom vylúčenia v súvislosti s kolúziou a vytvorenie databázy nezrovnalostí , ako krok správnym smerom, a domnieva sa, že verejné orgány by si mali určiť ako prioritu všeobecné zlepšovanie povedomia úradníkov zodpovedných za verejné obstarávanie a prostredníctvom prispôsobených odborných seminárov im poskytnúť nástroje na predchádzanie prípadom porušovania predpisov podnikmi, ako je korupcia, kolúzia a pranie špinavých peňazí, a na ich zisťovanie a riešenie;

23. sa nazdáva, že návrh Komisie viesť dobrovoľné štruktúrované dialógy o verejnom obstarávaní ako súčasť úsilia zameraného na budovanie širokého partnerstva založeného na spolupráci, ktoré by boli prípadne v plnej miere prepojené s postupom európskeho semestra, predstavuje krok správnym smerom, i keď s určitými podmienkami . Keďže sa očakáva, že partneri, ktorí sa zúčastňujú na partnerstve, prijímajú záväzky dobrovoľne, treba už na začiatku objasniť, že títo partneri musia byť legitímni. Zároveň by sa nemala spochybňovať skutočnosť, že smernice z roku 2014 o verejnom obstarávaní poskytli verejným orgánom slobodu rozhodovania, pokiaľ ide o zohľadnenie ekologických, sociálnych a inovatívnych kritérií, a okrem toho treba zaručiť, aby sociálni partneri mali v rámci tohto partnerstva primerané zastúpenie;

24. konštatuje, že tak, ako zdôrazňuje Komisia, orgány na všetkých úrovniach a zainteresované strany majú najlepšie predpoklady na to, aby určovali obsah a úroveň svojich záväzkov. Zdôrazňuje však, že nie je jasné, či budú miestne a regionálne orgány zapájané do navrhovaných štruktúrovaných dialógov tak, ako by mali byť, alebo či Európsky parlament a Rada budú jedinými partnermi Komisie;

Odporúčanie Komisie k profesionalizácii verejného obstarávania

25. víta skutočnosť, že v oznámení Komisie sa odporúča, aby verejné správy verejné obstarávanie zefektívnili, zlepšili k nemu prístup a využívali ho na stimuláciu inovácie a digitalizácie. Vyzýva členské štáty, aby presadzovali rýchlu digitalizáciu postupov a zavedenie elektronických postupov vo všetkých dôležitých etapách, a to počnúc zverejnením oznámenia, cez prístup k ponukám a predkladanie až po posudzovanie, zadanie zákazy, objednávku, vystavenie faktúry a platbu;

26. sa domnieva, že právne predpisy, iniciatívy Komisie v tejto oblasti a administratívna záťaž, ktorá z nich vyplýva pre verejné orgány, musia byť úmerné podielu, ktorý predstavuje verejné obstarávanie presahujúce prahové hodnoty EÚ v porovnaní so všetkými postupmi verejného obstarávania v každom členskom štáte vrátane verejného obstarávania, ktoré nepresahuje prahové hodnoty EÚ, a že Komisia musí dbať na to, aby túto proporcionalitu zaručila;

27. nesúhlasí s akýmkoľvek typom povinného usmernenia v oblasti odbornej prípravy a vzdelávania administratívnych pracovníkov, pretože tieto pravidlá by mohli byť v rozpore so zvrchovanosťou členských štátov, regiónov a miestnych orgánov, pokiaľ ide o organizáciu príslušných správ;

28. Pridaná hodnota ex ante kondicionalít v európskych štrukturálnych a investičných fondoch zverejnený 31. marca 2017 poukazuje na pracovný dokument útvarov Európskej komisie s názvomzverejnený 31. marca 2017 ( 9 ) , v ktorom Komisia tvrdí, že ex ante kondicionality prispeli k transponovaniu a vykonávaniu príslušnej legislatívy EÚ, prekonaniu prekážok v investovaní v EÚ a k plneniu politických cieľov EÚ a že naštartovali politické reformy a každej krajine poskytli konkrétne odporúčanie;

29. sa domnieva, že tieto iniciatívy Európskej komisie majú zásadný význam pre úspešné zavedenie rámca EÚ pre verejné obstarávanie, nazdáva sa však, že treba dôsledne preskúmať efektívnosť všetkých týchto nástrojov a iniciatív a ozrejmiť ich synergie a komplementárnosť, pričom si myslí, že doplňujúce opatrenia musia byť v plnej miere opodstatnené, aby sa zabránilo zväčšovaniu dodatočnej administratívnej záťaže pre miestne a regionálne orgány;

30. vyjadruje poľutovanie v súvislosti s tým, že v rámci globálnej politickej stratégie a politík na podporu sociálneho a ekologického obstarávania a v širšom zmysle na zaručenie toho, aby sa verejné finančné prostriedky vynakladali primeraným spôsobom, sa nezdôrazňuje v dostatočnej miere potreba profesionalizácie. Výbor sa domnieva, že profesionalizácia obstarávania sa nemôže vnímať oddelene od dobrého riadenia a profesionalizácie vo všeobecnosti a od kontextu využívania a poskytovania primeraných služieb na miestnej úrovni;

31. v súlade s tým zdôrazňuje, že pokiaľ ide o služby vo verejnom záujme, v mnohých prípadoch by bolo lepšie zachovať poskytovanie týchto služieb na internej úrovni alebo využiť iné alternatívy, ako je verejné obstarávanie;

32. víta, že Komisia v návrhu nariadenia zo 7. júna 2018, ktorým sa zriaďuje Program pre jednotný trh, stanovuje možnosť „podporovať opatrenia na zabezpečenie širšieho zavádzania strategického verejného obstarávania, profesionalizácie verejných obstarávateľov, lepšieho prístupu k trhom verejného obstarávania pre MSP, zvýšenia transparentnosti, integrity a lepších údajov, posilnenia digitálnej transformácie obstarávania a podpory spoločného obstarávania, prostredníctvom posilnenia partnerského prístupu s členskými štátmi, zlepšenia zberu údajov a analýzy údajov, a to aj prostredníctvom rozvoja špecializovaných nástrojov IT, podpory výmeny skúseností a osvedčených postupov, poskytovania usmernení, uzatvárania prospešných obchodných dohôd, posilnenia spolupráce medzi vnútroštátnymi orgánmi a spúšťania pilotných projektov“ ( 10 )

33. konštatuje, že sú potrebné ďalšie usmernenia týkajúce sa elektronických formulárov a postupov v oblasti elektronického verejného obstarávania s cieľom zabrániť kolízií medzi vnútroštátnymi prístupmi a prístupom na úrovni EÚ a taktiež s cieľom zabrániť neistote miestnych a regionálnych orgánov, pokiaľ ide o čas a spôsob uplatnenia rôznych foriem a postupov. Zdôrazňuje pozitívnu úlohu, ktorú môžu zohrávať vedomostné centrá pri uľahčovaní správneho vykonávania a výkladu právnych predpisov EÚ a jej legislatívy prostredníctvom voľne prístupných informácií a poradenstva určeného miestnym a regionálnym orgánom a ich združeniam;

34. podporuje názor združenia Housing Europe, podľa ktorého by kľúčovým faktorom profesionalizácie a inovácie v oblasti verejného obstarávania malo byť vypracovanie európskeho katalógu s riešeniami uvedenými v štandardizovaných dokumentoch, a to počnúc technickými riešeniami týkajúcimi sa požiadaviek v klimatickej a energetickej oblasti až po inovatívne riešenia reagujúce na sociálne výzvy. Tento celoeurópsky katalóg vytvorený pod záštitou Generálneho riaditeľstva Európskej komisie pre vnútorný trh, priemysel, podnikanie a MSP (GR GROW), ktorý by sa mal opierať o odborné poznatky a praktické skúsenosti zhromaždené európskymi združeniami, by umožnil prípadnú štandardizáciu postupov a znížil počet právnych krokov ( 11 )

Oznámenie s názvom Napomáhanie investovaniu prostredníctvom dobrovoľného ex ante posúdenia aspektov týkajúcich sa verejného obstarávania v súvislosti s veľkými projektmi v oblasti infraštruktúry

35. víta skutočnosť, že mechanizmus ex ante je dobrovoľný a domnieva sa, že bude mimoriadne dôležitý pre koncesie, ktoré po prvýkrát podliehajú harmonizovanému režimu EÚ;

36. je taktiež presvedčený, že mechanizmus ex ante bude zohrávať kľúčovú úlohu pri znižovaní rizika oneskorenia a prekročenia nákladov, ktoré je spôsobené ťažkosťami v procese verejného obstarávania, pokiaľ ide o veľké cezhraničné projekty;

37. vyzýva Komisiu, aby pri zverejňovaní informácií na internetovej stránke venovanej mechanizmu ex ante alebo pri sprístupňovaní informácií prostredníctvom mechanizmu oznamovania a mechanizmu na výmenu informácii dbala na ochranu obchodného tajomstva, ako aj na to, aby sa rešpektovala dôvernosť informácií, ktoré by zainteresovaní poskytovatelia mohli využiť s cieľom narušiť hospodársku súťaž;

38. očakával jasnejšie odpovede Komisie na ktorúkoľvek žiadosť adresovanú prostredníctvom asistenčnej služby, ktorá si musí uvedomovať dôsledky týchto odpovedí, ako aj pokiaľ ide o mechanizmus oznamovania týkajúci sa prípadného následného súdneho konania v spojitosti s verejným obstarávaním. Vyzýva Komisiu, aby objasnila spôsob, ako by mechanizmus ex ante mohol riešiť niektoré problémy spôsobené nárastom počtu akcií vykonaných na základe smernice o opravných prostriedkoch.

V Bruseli 5. júla 2018 Predseda Európskeho výboru regiónov Karl-Heinz LAMBERTZ

(1) Podrobné informácie nájdete tu.

(2) http://ec.europa.eu/environment/gpp/pubs_en.htm

(3) Európska komisia, 2015: Quality of Public Administration: A Toolbox for Practitioners (Kvalita verejnej správy – príručka pre odborníkov z praxe), vydanie z roku 2017. Podrobné informácie nájdete tu.

(4) Európsky výbor regiónov, Európsky semester 2017. VR, Territorial Analysis of the Country Reports and accompanying Communication (Územná analýza správ o jednotlivých krajinách a sprievodné oznámenie), správa riadiaceho výboru na monitorovanie stratégie Európa 2020. Podrobné informácie nájdete tu:

(5) Európsky výbor regiónov, Obstacles to investments at local and regional level (Prekážky investovania na miestnej a regionálnej úrovni), štúdia, 2016. Podrobné informácie nájdete tu.

(6) Strategic use of public procurement in promoting green, social and innovation policies, štúdia Generálneho riaditeľstva pre vnútorný trh, priemysel, podnikanie a MSP zverejnená 15. júna 2016. Podrobné informácie nájdete tu.

(7) Európsky výbor regiónov, Report on the Survey of EER Regions: How to make life easier for SMEs? (Správa o štúdii o podnikateľských regiónoch roka: Ako možno uľahčiť činnosť MSP?), 2016, Brusel, s. 4-5.

(8) Podrobné informácie nájdete tu.

(9) Podrobnejšie informácie nájdete tu a doplňujúce informácie tu.

(10) COM(2018) 441 final

(11) Podrobné informácie nájdete tu.